Žofia Grécka

Žofia Grécka (* 2. november 1938, Atény, Grécko), rodená Sofia Margarita Viktória Freideriké Glyksburg (), je manželka bývalého španielskeho kráľa, Juana Carlosa I., ktorý 18. júna 2014 abdikoval v prospech svojho syna, Filipa VI.

 Pôvod 
Žofia je prvorodeným potomkom gréckeho kráľa Pavla I. (* 1901 – † 1964) a jeho manželky, dcéry brunšvického vojvodu Ernesta Augusta, Frederiky Hannoverskej (* 1917 – †  1981). Z otcovej strany je pravnučkou nemeckého cisára Fridricha III. a z matkinej cisára Viliama II. Má dvoch súrodencov – brata, posledného gréckeho kráľa, Konštantína II. (1940), a sestru Irenu (1942), ktorá sa nevydala a od matkinej smrti žije so sestrou v Madride.

 Život 
Detstvo strávila v Egypte a Juhoafrickej republike, kam kráľovská rodina počas druhej svetovej vojny utiekla. Po návrate do vlasti navštevovala nemeckú internátnu školu v Saleme a neskôr študovala na Aténskej univerzite. V roku 1960 sa zúčastnila Olympijských hier v Ríme.

14. mája 1962 sa vydala za budúceho španielskeho kráľa Juana Carlosa I. Po jeho odstúpení zo španielskeho trónu v roku 2014 jej ostal titul kráľovná Žofia (Reina Doña Sofía)Casa de Su Majestad el Rey de España - S.M. la Reina Doña Sofía.

 Potomkovia 
 Elena (* 20. december 1963), vojvodkyňa z Luga ∞  1995 Jaime de Marichalar, vojvoda z Luga (r. 2010)
 Kristína (* 13. jún 1965), vojvovodkyňa z Palmy de Mallorca ∞  1997 hádzanár Iñaki Urdangarin
 Filip VI.  (* 30. január 1968) ∞ 2004 novinárka Letizia Ortiz Rocasolano

 Rodokmeň  

 Referencie 

 Externé odkazy 
 Oficiálna stránka kráľovskej rodiny

 Zdroj 

Kategória:Grécke princezné
Kategória:Dánske princezné
Kategória:Glücksburgovci
Kategória:Kráľovské manželky Španielska
Kategória:Laureáti Radu Bieleho dvojkríža I. triedy
Kategória:Osobnosti na španielskych poštových známkach
Kategória:Rytieri veľkokríža Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Dámy Radu kráľovnej Márie Lujzy
Kategória:Nositelia Radu holandského leva
Kategória:Nositelia veľkokríža Radu čestnej légie
Kategória:Nositelia Radu drahocennej koruny I. triedy
Kategória:Rytieri veľkokríža Rádu Kristovho
Kategória:Nositelia Záslužného radu Maďarskej republiky
Kategória:Rytieri Rádu slona